stanford-oval/wikipedia huggingface dataset:
กุ้งกุลาดำ

| กุ้งกุลาดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับย่อย:: Dendrobranchiata
วงศ์:: Penaeidae
สกุล:: Penaeus
สปีชีส์:: P.  monodon
ชื่อทวินาม
Penaeus monodon Fabricius, 1798

ชื่อพ้อง 
 Penaeus carinatus Dana, 1852  Penaeus tahitensis Heller, 1862  Penaeus coeruleus Stebbing, 1905  Penaeus bubulus Kubo, 1949
กุ้งกุลาดำ หรือ กุ้งม้าลาย (อังกฤษ: Tiger prawn; ชื่อวิทยาศาสตร์: Penaeus monodon) เป็นกุ้งทะเล ขนาดประมาณ 18 - 25 เซนติเมตร มีขนาดใหญ่ที่สุดในวงศ์ Penaeidae อาศัยอยู่ในเขตร้อน มีชื่อทางวิทยาศาสตร์แตกต่างกันหลายชื่อตามนักวิทยาศาสตร์ที่ค้นพบ แต่ที่เป็นที่ยอมรับกันทั่วไป คือ Penaeus monodon  Frabricius และมีชื่อภาษาอังกฤษที่องค์การอาหารและเกษตรแห่งสหประชาชาติ (FAO) ใช้อยู่คือ Giant Tiger Prawn ชอบอาศัยอยู่ในบริเวณน้ำลึก ห่างออกจากฝั่งและชอบพื้นทะเลที่เป็นดินทราย สามารถเจริญเติบโตได้อย่างรวดเร็ว ทนอยู่ในน้ำที่มีอุณหภูมิสูงและความเค็มต่ำ เช่น บริเวณป่าชายเลนได้ดี และหาอาหารจำพวกแพลงก์ตอน, หนอน, แมลงน้ำ
ลักษณะทั่วไป

กุ้งกุลาดำมีหนวดลายจางมากไม่เด่นชัด แก้มอยู่ในแนวระนาบ และสันที่อยู่สองข้างโคนกรี ยาวเกือบถึงฟันกรีอันหลังสุด ซึ่งมีสันแนวข้างเฉียงชี้ไปทางนัยน์ตา นอกจากนี้มีลักษณะอื่น ๆ ที่เด่นชัดคือ ลำตัวสีแดงอมน้ำตาลถึงน้ำตาลเข้ม  เป็นเปลือกเกลี้ยงไม่มีขน มีลายพาดขวางด้านหลังประมาณ 9 ลาย และสีออกน้ำตาลเข้มข้างแถบสีขาว ด้านบนของกรีมีฟัน 6-8 ซี่ ด้านล่างมี 2-4 ซี่ ขอบปลายหางและขาว่ายน้ำมีขนสีแดง และมีขนาดตัวประมาณ 18 - 25 เซนติเมตร  สันกรียาวเกือบถึงคาราเปสมีสันตับ (Hepatic Crest)  ยาวตรงขนานไปกับลำตัว หนวดยาวสีดำไม่มีลายชัดเจน ขาเดินมีสีแดงปนดำ ขาว่ายน้ำมีสีน้ำตาลปนน้ำเงิน โคนสีขาว ขาเดินคู่ที่ห้าไม่มี exopod
มี ลักษณะสำคัญในการจำแนกชนิด ดังนี้
1. ลำตัว มีแถบสีพาดขวาง แบ่งเป็นข้อปล้องชัดเจน สันที่ส่วนหลังของกรี (Postrostral Ridge) ไม่มีร่องกลาง สันที่เฮพพาติดยาวโค้ง
2. สี ขณะที่มีชีวิต กุ้งกุลาดำโตเต็มวัย ลำตัวสีเข้ม (น้ำตาลเข้ม) ส่วนของเปลือกคลุมหัวและลำตัวด้านบน มีแถบสีอ่อนพาดขวางสลับกับแถบสีน้ำตาลเข้มเกือบดำตลอดตัว ส่วนที่เหลือสีน้ำตาลอ่อนสลับกัน ในวัยรุ่นหรือยังไม่โตเต็มที่อาจเป็นสีฟ้าอมน้ำเงิน หรือมีลายขวางตลอดลำตัว
3. การแพร่กระจาย กุ้งกุลาดำพบแพร่กระจายทั่วไปในเขต Indo-west Pacific ตะวันออกและตะวันออกเฉียงใต้ของทวีปแอฟริกา ประเทศอินเดีย ประเทศปากีสถานถึงประเทศญี่ปุ่น หมู่เกาะมาเลเซีย ประเทศอินโดนีเซีย นิวกีนีถึงตอนเหนือของออสเตรเลีย ออสเตรเลียถึงตอนเหนือของอ่าวมอริตัน ประเทศ
ควีนสแลนด์ และประเทศไทย
4. ที่อยู่อาศัย (Habitat) กุ้งกุลาดำโตเต็มวัยชอบอาศัยพื้นดินโคลน โคลนปนทรายในทะเลลึก วัยอ่อนเป็นแพลงก์ตอนว่ายน้ำได้อย่างอิสระ วัยรุ่นเคลื่อนย้ายเข้าสู่ชายฝั่งเพื่อเลี้ยงตัว และเดินทางกลับสู่ทะเลเมื่อโตเต็มวัย เพื่อผสมพันธุ์
5. ขนาด กุ้งกุลาดำ เป็นกุ้งที่มีขนาดโตมากที่สุดยาวถึง 36.3 เซนติเมตร (363 มิลลิเมตร) จึงได้สมญานาม จัมโบ้ หรือ ไทเกอร์ ตามปรกติกุ้งเพศเมียจะมีขนาดใหญ่กว่าเพศผู้
ถิ่นอาศัย

กุ้งกุลาดำอาศัยอยู่ทั่วไปในทวีปเอเชีย ในประเทศไทยพบแพร่กระจายทั่วไปในอ่าวไทย แต่จะพบมากบริเวณเกาะช้าง บริเวณนอกฝั่งจังหวัดชุมพรถึงจังหวัดนครศรีธรรมราชและทางฝั่งมหาสมุทรอินเดีย (ทะเลอันดามัน) บริเวณนอกฝั่งของจังหวัดภูเก็ต และจังหวัดระนอง ชอบอาศัยอยู่ในบริเวณที่มีพื้นดินเป็นทรายปนโคลน ส่วนแหล่งกำเนิดดั้งเดิมอยู่ในทะเลแถบอินโดแปซิกฟิกตะวันตก  อัฟริกาตะวันออกและตะวันตกเฉียงใต้ และคาบสมุทรอินเดีย ลักษณะของกุ้งกุลาดำวัยรุ่นอาศัยตามปากแม่น้ำ และเมื่อเต็มวัยชอบอาศัยในทะเลที่มีพื้นที่มีโคลนปนทราย ระดับความลึกไม่เกิน 110 เมตร กุ้งกุลาดำชอบฝังตัวในเวลากลางวันและหากินในเวลาคืน  วางไข่ได้ตลอดทั้งปี แต่วางไข่ชุกชุมระหว่างเดือนพฤษภาคมถึงเดือนธันวาคม ในแถบน้ำกร่อยกินอาหารได้ทั้งพืชและสัตว์มีความแข็งแรงและทนทาน
ประโยชน์

เพาะเลี้ยงกันแพร่หลายในประเทศของเอเชียตะวันออกเฉียงใต้ ใช้บริโภคในประเทศ และส่งไปจำหน่ายต่างประเทศ
การสืบพันธุ์ การคัดพันธุ์ และพันธุศาสตร์ของกุ้ง

กุ้งมีอวัยวะเพศภายนอกมองเห็นได้ชัดเจน และสามารถใช้ลักษณะความแตกต่างของอวัยวะเพศในการจำแนกชนิดได้ อวัยวะเพศผู้ เรียก พีแตสม่า (Ptasma) เกิดจากการเปลี่ยนแขนงอันในของขาว่ายน้ำคู่แรก ทั้ง 2 ข้างเชื่อมติดกัน เพื่อทำหน้าที่เป็นอวัยวะเพศผู้ อวัยวะเพศเมียเรียกทีไลคัม (Phelycum) เกิดจากการเปลี่ยนผนังด้านท้อง (Sternal Plate) ของระยางค์ส่วนอกปล้องที่ 7 และ 8 หรือตรงกับขาเดินคู่ที่ 4 ถึง 5 พัฒนาเป็นถุงสำหรับรับน้ำเชื้อ
วัยเจริญพันธุ์ (Maturation) หมายถึง รังไข่หรืออวัยวะที่ใช้ในการผสมพันธุ์พัฒนาเต็มที่ในการผลิตไข่ (Egg) หรือน้ำเชื้อ (Sperm) พร้อมที่จะผสมพันธุ์ โดยใช้อวัยวะภายนอกในพวก "Penaeids" เพศผู้ (Petasma) และเพศเมีย (Thelycum) เมื่อลอกคราบเพื่อเข้าสู่วัยเจริญพันธุ์อวัยวะเพศทั้ง 2 เพศ เจริญดีแล้วการผสมพันธุ์จะเกิดขึ้นภายหลังจากตัวเมียลอกคราบใหม่
ในการคัดพันธุ์กุ้ง 	แม้ว่าการทำ Individual Selection หรือ Mass Selection จะทำได้ง่าย ต้นทุนต่ำ ทดสอบและบันทึกผลได้ง่าย   แต่การคัดพันธุ์แบบนี้ไม่สามารถหา "Interval" ระหว่าง Generation ได้  จึงควรใช้วิธีการคัดพันธุ์แบบ Family Selection ควบคู่ไปกับการทดสอบ Progeny อย่างต่อเนื่องทั้งแบบ Full Sib และ Half Sib
ในการศึกษาพันธุศาสตร์ประชากรกุ้ง กระทำโดย	มีวัตถุประสงค์เพื่อจำแนกกลุ่มประชาการตามความถี่ของยีน (Gene Frequency) และมีการเปลี่ยน แปลงความถี่เนื่องจากสาเหตุต่าง ๆ ข้อมูลที่ได้เหล่านี้สามารถนำไปใช้ประโยชน์อย่างกว้างขวาง เช่น การจัดการเพื่อการอนุรักษ์ การปรับปรุงพันธุ์ การศึกษาอนุกรมวิธานและวิวัฒนาการ เป็นต้น
	เนื่องจากกุ้งกุลาดำ ได้มีการเพาะเลี้ยงกันอย่างแพร่หลาย โดยพันธุ์กุ้งที่ใช้ในการเลี้ยงทั้งหมดได้จากการจับพ่อแม่พันธุ์จากธรรมชาติ ขึ้นมาเพาะพันธุ์ ซึ่งมีการจับพ่อแม่พันธ์ปีละประมาณ 5 ถึง 6 แสนตัว ทำให้ประชากรกุ้งกุลาดำในธรรมชาติลดลง ความหลากหลายทางพันธุกรรมในธรรมชาติก็ลดลงด้วย นอกจากนี้การหลุดรอดของพันธุ์กุ้งที่เกิดจากการเพาะเลี้ยงลงไปในธรรมชาติ ปะปนกับประชากรดั้งเดิม มีผลทำให้ความหลากหลายทางพันธุกรรมลดลงเช่นกัน
การศึกษาพันธุศาสตร์ประชากรกุ้งกุลาดำจะทำให้ทราบว่ากุ้งกุลาดำในธรรมชาติ แต่ละแหล่งประกอบด้วยประชากรที่กลุ่มเพื่อนำข้อมูลที่ได้ไปใช้ในการจัดการ ผสมพันธุ์ป้องกันการผสมเลือดชิด และใช้เป็นข้อมูลพื้นฐานในการคัดเลือกพ่อแม่พันธุ์สำหรับการสร้าง Domesticated Broodstock ต่อไป
ตลาดกุ้ง

ตลาดกุ้งกุลาดำในปัจจุบันเป็นตลาดที่นับว่าดีมาก เนื่องจากความต้องการของทั้งตลาดภายในประเทศและภายนอกประเทศมีมาก ประกอบกับผลผลิตที่น้อยลง ทำให้ราคากุ้งกุลาดำมีราคาค่อนข้างสูง ตลาดกุ้งที่สำคัญได้แก่ 
1. ห้องเย็น เป็นตลาดที่ต้องการกุ้งทะเลที่มีขนาดใหญ่เป็นจำนวนมาก เพื่อส่งออกไปยังต่างประเทศ เช่น สหรัฐอเมริกา ญี่ปุ่นและกลุ่มประเทศในยุโรป 
2. สะพานปลา เป็นตลาดกุ้งภายในประเทศ โดยใช้วิธีประมูลราคาซึ่งราคากุ้งจะขึ้นอยู่กับปริมาณกุ้งที่เข้ามาในแต่ละวัน 
นอกจากตลาดทั้ง 2 แห่งแล้วยังมีภัตตาคารหรือห้องอาหารที่ต้องการกุ้งเป็น ๆ โดยจะออกรับซื้อตามปากบ่อ ซึ่งจะให้ราคาสูงแต่ปริมาณความต้องการไม่มากนักและไม่แน่นอนในแต่ละวัน
การจับกุ้ง

ระยะเวลาการเลี้ยงกุ้งจนจับจำหน่ายได้ ถ้าเลี้ยงจากลูกกุ้ง p 15 ใช้เวลาการเลี้ยงประมาณ 4 เดือน ถ้าเลี้ยงจากลูกกุ้ง p 30 ใช้ระยะเวลาเพียง 3 เดือนครึ่ง โดยทั่วไปจะได้ขนาด 25-35 ตัวต่อกิโลกรัม ต้องจับกุ้งหลังลอกคราบแล้ว 2-3 วัน กุ้งเปลือกจะแข็ง ขณะจับกุ้งควรให้อาหาร กุ้งจะได้ไม่เพลีย และจะว่ายน้ำเล่น สามารถจับได้ง่าย
1. จับกุ้งโดยใช้อวนเปลหรือถุงรองรับที่หน้าประตูบ่อกุ้ง โดยเปิดลิ้นชักด้านบน น้ำลึกประมาณ 15-20 ซม. ค่อยทยอยลงไปควรแง้มลิ้นประตูชั้นบนให้น้ำไหลออกก่อนประมาณ 30 นาที แต่ก่อนการจับจะจับด้วยวิธีนี้
2. จับโดยใช้อวนลากไฟฟ้า โดยปล่อยกระแสไฟฟ้าลงไปกับโซ่ตีนอวน เมื่อลากพื้นบ่อกุ้งจะได้รับกระแสไฟฟ้าจึงกระโดดเข้าถุงอวนเอง
3. จับโดยใช้อวนลากกุ้งธรรมดา เหมาะสำหรับบ่อที่เป็นสี่เหลี่ยม
4. จับโดยใช้แหเหวี่ยง เหมาะสำหรับจับกุ้งขายเป็นครั้ง ๆ ละไม่มาก
5. จับโดยใช้คนเดินเก็บ เพราะจะมีกุ้งบางส่วนเหลือตกค้างอยู่ในบ่อเมื่อน้ำแห้ง
6. กุ้งที่จับมาได้ควรรีบนำมาแช่ในถังน้ำที่มีน้ำแข็งอยู่ที่อุณหภูมิ 10-15 องศาเพื่อน็อคกุ้งและทำความสะอาดกุ้ง เพื่อจะได้กุ้งที่สดและสะอาด
แหล่งข้อมูลอื่น

ข้อมูลที่เกี่ยวข้องกับ Penaeus monodon ที่วิกิสปีชีส์
แมนิโธ

พลูทาร์คได้เชื่อมโยงแมนิโธกับลัทธิปโตเลมีแห่งเซราพิส รูปสลักดังกล่าวเป็นหัวหน้านักบวชนิรนามแห่งเซราพิส ซึ่งจัดแสดงที่พิพิธภัณฑ์อัลเตส กรุงเบอร์ลิน
แมนิโธ (/ˈmænɪθoʊ/; กรีกคอยนี: Μανέθων Manéthōn, gen.: Μανέθωνος) เชื่อกันว่าเป็นนักบวชชาวอียิปต์จากเซเบนนีทอส (คอปติก: Ϫⲉⲙⲛⲟⲩϯ, อักษรโรมัน: Čemnouti) ซึ่งมีชีวิตอยู่ในสมัยราชอาณาจักรทอเลมีในช่วงต้นศตวรรษที่ 3 ก่อนคริสต์ศักราช ซึ่งอยู่ในช่วงสมัยเฮเลนิสติก
มาเนโธได้เขียนหนังสือ แอกิปเทียกา (ประวัติศาสตร์แห่งอียิปต์) ในภาษากรีก ซึ่งเป็นแหล่งข้อมูลสำหรับลำดับเหตุการณ์สำคัญของรัชสมัยของฟาโรห์แห่งอียิปต์โบราณ ไม่แน่ชัดว่ามาเนโธจะเขียนประวัติและรายพระนามฟาโรห์ในช่วงรัชสมัยของฟาโรห์ปโตเลมีที่ 1 โซเตอร์ หรือฟาโรห์ปโตเลมีที่ 2 ฟิลาเดลฟอส แต่น่าจะเขียนเสร็จไม่เกินรัชสมัยของฟาโรห์ปโตเลมีที่ 3 ยูเออร์เกเตส
นาม

ไม่ปรากฏชื่อของแมนิโธในภาษาอียิปต์โบราณเดิม แต่บางคนสันนิษฐานว่าหมายถึง "ความจริงของเทพธอธ", "ของขวัญของเทพธอธ", "ผู้เป็นที่รักของเทพธอธ", "ผู้เป็นที่รักของเทพีนิธ" หรือ "ผู้เป็นที่รักของเทพีนิธ" แต่มีข้อเสนอที่ได้รับการยอมรับน้อยกว่า ได้แก่ Myinyu-heter (แปลว่า "ผู้เลี้ยงม้า" หรือ "เจ้าบ่าว") และ Ma'ani-Djehuti  (แปลว่า "ข้าได้เห็นเทพธอธ")
ในภาษากรีก ชิ้นส่วนบันทึกที่เก่าแก่ที่สุด (เป็นจารึกที่ไม่ได้ระบุช่วงเวลาบนฐานของรูปสลักครึ่งตัวหินอ่อนจากวิหารของเซราพิสที่คาร์เทจ และฟลาวิอุส โจเซฟุส ซึ่งเป็นนักประวัติศาสตร์ชาวยิวในฃ่วงคริสต์ศตวรรษที่หนึ่ง) ไดเขียนชื่อของแมนิโธว่า Μανέθων Manethōn ดังนั้น การแปลงชื่อของแมนิโธในภาษาละตินจึงเรียกว่า Manetho มีการเขียนในภาษากรีกแบบอื่นๆ ได้แก่ Manethōs, Manethō, Manethos, Manēthōs, Manēthōn, and Manethōth และ Manethōth ในภาษาละตินเขียนว่า Manethon, Manethos, Manethonus, และ Manetos[ต้องการอ้างอิง]
แอกิปเทียกา

แอกิปเทียกา (Αἰγυπτιακά, Aigyptiaka), "ประวัติศาสตร์แห่งอียิปต์" อาจจะเป็นผลงานชิ้นใหญ่ที่สุดของแมนิโธ และแน่นอนว่าเป็นงานที่สำคัญที่สุดเช่นกัน ซึ่งถูกแบ่งลำดับเวลาและแบ่งออกเป็นสามเล่ม การแบ่งผู้ปกครองออกเป็นราชวงศ์นั้นเป็นวิธีการจัดกลุ่มใหม่ อย่างไรก็ตาม แต่ไม่ได้ใช้คำนี้ในความหมายสมัยใหม่ แต่โดยสายเลือด แต่มักจะเสนอราชวงศ์ใหม่เมื่อใดก็ตามที่ตรวจพบความไม่ต่อเนื่องบางอย่าง ไม่ว่าจะเป็นทางภูมิศาสตร์ (ราชวงศ์ที่สี่จากเมมฟิส ราชวงศ์ที่ห้าจากเอเลแฟนไทน์) หรือลำดับของราชวงศ์ (โดยเฉพาะอย่างยิ่งในราชวงศ์ที่หนึ่ง โดยที่แมนิโธได้จะสื่อว่าฟาโรห์ที่สืบต่อกันมาแต่ละพระองค์ถือว่าเป็น "พระราชโอรส" ของฟาโรห์พระองค์ก่อน เพื่อนิยามความหมายของคำว่า "ความต่อเนื่อง") ในส่วนบนของตารางลำดับราชวงศ์ แมนิโธเติมช่องว่างด้วยเรื่องเล่ามากมายของฟาโรห์
บางคนเสนอ[ต้องการอ้างอิง]ว่า แอกิปเทียกา ถูกเขียนขึ้นเพื่อแข่งขันกับหนังสือ Histories ของเฮโรโดตัส เพื่อบันทึกหลักฐานประวัติศาสตร์ของชาติอียิปต์ ซึ่งไม่เคยปรากฏมาก่อน จากมุมมองนี้ Against Herodotus อาจจะเป็นเอกสารฉบับย่อหรือเป็นเพียงส่วนหนึ่งของ แอกิปเทียกา ที่เผยแพร่อย่างอิสระ แต่่น่าเสียดายที่ในปัจจุบันทั้งเอกสารสองไม่หลงเหลือในรูปแบบดั้งเดิม
เอกสารทั้งสองฉบับของชิ้นส่วนของ แอกิปเทียกา ของแมนิโธได้ถูกแปลเป็นภาษาอังกฤษ ซึ่งได้รับการตีพิมพ์โดยวิลเลียม กิลแลน วัดเดลล์ ในปี ค.ศ. 1940 และโดย เจอรัลด์ พี. เวอร์บรูกก์ และจอห์น มัวร์ วิกเกอร์สแฮมในปี ค.ศ. 2001
ราชอาณาจักรทอเลมี

ราชอาณาจักรทอเลมี (กรีกคอยนี: Πτολεμαϊκὴ βασιλεία, อักษรโรมัน: Ptolemaïkḕ basileía, อังกฤษ: Ptolemaic Kingdom) ตั้งอยู่ในอียิปต์ปัจจุบัน เป็นอาณาจักรที่ก่อตั้งขึ้นหลังจากที่พระเจ้าอเล็กซานเดอร์มหาราชได้รับชัยชนะต่ออียิปต์ในปี 332 ก่อนคริสต์ศักราช และสิ้นสุดลงเมื่อคลีโอพัตราสิ้นพระชนม์ เมื่อโรมันได้รับชัยชนะต่ออียิปต์ในปี 30 ก่อนคริสต์ศักราช ราชอาณาจักรทอเลมีก่อตั้งขึ้นโดยทอเลมีที่ 1 โซเตอร์ผู้ประกาศตนเป็นฟาโรห์แห่งอียิปต์ ทอเลมีสร้างอียิปต์เป็นรัฐกรีกที่มีอาณาบริเวณตั้งแต่ทางใต้ของซีเรียซีเรียไปจนถึงไซรีนในลิเบีย และทางใต้ไปถึงนิวเบีย โดยมีอเล็กซานเดรียเป็นเมืองหลวงและเป็นศูนย์กลางของวัฒนธรรมกรีกและการค้า เพื่อให้เป็นที่ยอมรับของประชาชนในอียิปต์ทอเลมีก็ประกาศตนว่าเป็นผู้ครองต่อจากฟาโรห์ ผู้ครองราชย์ต่อมารับธรรมเนียมของอียิปต์โบราณในการเสกสมรสกับพี่น้องกันเอง ปฏิบัติตัวและแต่งตัวอย่างอียิปต์ วัฒนธรรมกรีกรุ่งเรืองในอียิปต์จนกระทั่งเมื่อถูกพิชิตโดยมุสลิม ราชวงศ์ทอเลมีต้องต่อสู้กับการปฏิวัติภายในประเทศและการสงครามกับภายนอกซึ่งนำมาซึ่งความเสื่อมโทรมของอำนาจจนกระทั่งมาถูกผนวกโดยราชอาณาจักรโรมัน
พระเจ้าอเล็กซานเดอร์มหาราช

ในปี 332 ก่อนคริสต์ศักราชพระเจ้าอเล็กซานเดอร์มหาราชกษัตริย์ราชอาณาจักรมาซิโดเนียทรงพิชิตอียิปต์ได้โดยมิได้รับการต่อต้านเท่าใดนักจากฝ่ายเปอร์เชีย อเล็กซานเดอร์ทรงได้รับการต้อนรับโดยชาวอียิปต์ในฐานะผู้ปลดปล่อย พระองค์ทรงแสดงความนับถือวัฒนธรรมของอียิปต์แต่ทรงแต่งตั้งชาวกรีกเป็นผู้บริหารทั้งหมด และทรงก่อตั้งเมืองใหม่อเล็กซานเดรียให้เป็นเมืองหลวง เมื่ออเล็กซานเดอร์ออกจากอียิปต์อีกปีหนึ่งต่อมาพระองค์ก็ทรงทิ้งอียิปต์ให้อยู่ภายใต้การปกครองของข้าหลวงคลีโอเมนีสแห่งนอเครติส (Cleomenes of Naucratis)
ฟาโรห์สเนฟรู

ฟาโรห์สเนฟรู (อ่าน สเนฟรู หรือ สโนฟรู) เป็นที่รู้จักในพระนามที่แผลงเป็นกรีกว่า โซริส (กรีกคอยนี: Σῶρις โดยแมนิโธ) เป็นปฐมกษัตริย์ผู้ก่อตั้งราชวงศ์ที่ 4 ในช่วงอาณาจักรเก่า มีการประมาณการระยะเวลาครองราชย์หลากหลาย โดยใน The Oxford History of Ancient Egypt กล่าวแนะว่าพระองค์ครองราชย์ประมาณ 2613 ถึง 2589 ปีก่อนคริสตกาล รวมได้ 24 ปี ในขณะที่ Rolf Krauss กล่าวแนะไว้ที่ 30 ปี และ Rainer Stadelmann ที่ 48 ปี พระองค์ทรงมีพระบัญชาให้สร้างปิรามิดทั้ง 3 แห่งซึ่งพีระมิดนี้ยังคงอยู่จนถึงปัจจุบันและได้เป็นพีระมิดต้นแบบให้ชาวอียิปต์โบราณภายหลังได้สร้างพีระมิด
อ่านเพิ่ม

Anzovin, Steven et al., Famous First Facts (International Edition), H. W. Wilson Company, 2000, ISBN 0-8242-0958-3
Andreu, Guillemette. Egypt in the Age of the Pyramids. Cornell University Press: Ithaca, 1997.
Bard, A. Kathryn. An Introduction to the Archaeology of Ancient Egypt. Blackwell Publishing Ltd: Malden, 2008.
Budge, Wallis. The Literature of the Ancient Egyptians. The Project Gutenberg. November 16, 2008 https://www.gutenberg.org/files/15932/15932-h/15932-h.htm#Pg_100
Lepre, J.P. The Egyptian Pyramids, A Comprehensive Illustrated Reference. McFarland & Company: London, 1990.
The Complete Royal Families of Ancient Egypt. Ed. Aidan Dodson & Dylan Hilton. Thames and Hudson Ltd: London, 2004.
"The Instruction of Kagemni." Ancient Egyptian Books of Wisdom. November 16, 2008, https://web.archive.org/web/20081013115157/http://egypt.thetao.info/kagemni.htm
The Oxford History of Ancient Egypt. Ed. Ian Shaw. Oxford University Press: Oxford, 2000
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ
กาเมร่า 2000

| กาเมร่า 2000 |
| --- | --- |

ผู้พัฒนา: เซอร์เวเยอร์ คอร์ป.
ผู้จัดจำหน่าย: ดาเตดิจิทัลเอนเตอร์เทนเมนต์
เครื่องเล่น: เพลย์สเตชัน
วางจำหน่าย: ญี่ปุ่น: 25 เมษายน ค.ศ. 1997
แนว: แอ็กชัน
รูปแบบ: ผู้เล่นเดี่ยว, หลายผู้เล่น
กาเมร่า 2000 (อังกฤษ: Gamera 2000) เป็นวิดีโอเกมที่พัฒนาโดยเซอร์เวเยอร์ คอร์ป. และเผยแพร่โดยดาเตดิจิทัลเอนเตอร์เทนเมนต์สำหรับเพลย์สเตชัน ซึ่งเกมดังกล่าวประกอบด้วยตัวละครสัตว์ประหลาดยักษ์อย่างกาเมร่า และวางจำหน่ายในญี่ปุ่นเมื่อวันที่ 25 เมษายน ค.ศ. 1997
รูปแบบการเล่น

รูปแบบการเล่นของกาเมร่า 2000 นั้นคล้ายกับพันเซอร์ดรากูนเป็นอย่างมาก โดยเกมนี้มีทั้งหมดแปดด่าน
การพัฒนา

การเปิดตัวกาเมร่า 2000 มีขึ้นเพื่อให้ตรงกับการเปิดตัวภาพยนตร์กาเมร่า ปฐมบทแห่งเต่ายักษ์ยุคใหม่ ใน ค.ศ. 1997[ต้องการอ้างอิง]
เกมดังกล่าวได้รับการวางจำหน่ายในประเทศญี่ปุ่นสำหรับเพลย์สเตชันเมื่อวันที่ 25 เมษายน ค.ศ. 1997 และเผยแพร่โดยดาเตดิจิทัลเอนเตอร์เทนเมนต์ ส่วนบริษัททีเอชคิวได้แสดงความสนใจที่จะเผยแพร่ในทวีปอเมริกาเหนือ อย่างไรก็ตาม เกมดังกล่าวก็ไม่เคยเผยแพร่นอกประเทศญี่ปุ่น
การตอบรับ

นิตยสารแฟมิซือให้คะแนนเกมนี้ที่ 27 จาก 40 คะแนน
เว็บไซต์เกมสปอตให้คะแนนเกมนี้ที่ 7.5 จาก 10 คะแนน
ส่วนนิตยสารเกมแฟนให้คะแนนที่ 89, 90 และ 80 คะแนน
และซูเปอร์เกมเมอร์เพาเวอร์ให้คะแนนที่ 4 จาก 5 คะแนน
แหล่งข้อมูลอื่น

Gamera 2000 at MobyGames
ตาต่อตา ฟันต่อฟัน

ตาต่อตา ฟันต่อฟัน หรือ ตาแทนตา และฟันแทนฟัน (อังกฤษ: an eye for an eye, and a tooth for a tooth หรือตัดเป็น eye for an eye; Biblical Hebrew: עַיִן תַּחַת עַיִן, ʿayīn taḥaṯ ʿayīn) เป็นหลักการในหนังสืออพยพ 21:23–27 ซึ่งหมายความว่า บุคคลที่ทำร้ายบุคคลอื่นต้องได้รับการทำร้ายแบบเดียวกันเป็นการตอบแทน ตัวอย่างแรกสุดของหลักการนี้พบในประมวลกฎหมายฮัมมูราบี ซึ่งมีมาก่อนคัมภีร์ฮีบรู
วลี "ตาต่อตา ฟันต่อฟัน" (עין תחת עין, שן תחת שן‎) เป็นคำอ้างอิงจากข้อความหลายตอนจากพระคัมภีร์ฮีบรู ซึ่งบุคคลที่ทำร้ายดวงตาของผู้อื่นถูกสั่งให้จ่ายค่าตอบแทน วลีนี้นิยามและจำกัดขอบเขตของการสนองในกฎหมายโตราห์
ข้อมูล

Hammurabi, Code of 1780 BC.
Plaut (1981), The Torah: A Modern Commentary, New York: Union of American Hebrew Congregations.
กาแล็กติกอามส์เรซ

| กาแล็กติกอามส์เรซ |
| --- | --- |
โลโก้กาแล็กติกอามส์เรซ
ผู้พัฒนา: เอโวลูชันนารีเกมส์
เครื่องเล่น: วินโดวส์
วางจำหน่าย: ค.ศ. 2010, ค.ศ. 2012
แนว: ยิง
รูปแบบ: ผู้เล่นเดี่ยว, หลายผู้เล่น, ร่วมมือกัน, ผู้เล่นปะทะผู้เล่น
กาแล็กติกอามส์เรซ (อังกฤษ: Galactic Arms Race) เป็นวิดีโอเกมแนวสเปซชูตเตอร์ที่เปิดตัวครั้งแรกใน ค.ศ. 2010 โดยสตูดิโอเอโวลูชันนารีเกมส์สัญชาติอเมริกันร่วมกับเอโวลูชันนารีคอมเพลกซิตีรีเสิร์ชกรุปแอตยูซีเอฟ (EPlex)
รูปแบบการเล่น

กาแล็กติกอามส์เรซเป็นเกมแบบผสมสเปซชูตเตอร์และเกมแอ็กชันเล่นตามบทบาท ที่มีโหมดผู้เล่นเดี่ยว, ร่วมมือกัน และผู้เล่นปะทะผู้เล่นบนเซิร์ฟเวอร์เฉพาะสำหรับผู้เล่นสูงสุด 32 คน โดยผู้เล่นขับยานอวกาศ, ทำลายศัตรู, รับเงินและประสบการณ์, เพิ่มเลเวล, ค้นหาไอเทม และอัปเกรดยานของพวกเขา คุณสมบัติหลักที่ทำให้กาแล็กติกอามส์เรซแตกต่างจากเกมแนวสเปซชูตเตอร์อื่น ๆ คือระบบการสุ่มสร้างขึ้นอย่างเป็นระบบ (PCG) ที่สร้างอาวุธระบบอนุภาคที่ไม่เหมือนใคร เกมดังกล่าวพยายามสร้างอาวุธที่ผู้เล่นจะชอบตามสถิติการใช้อาวุธที่มีอยู่โดยใช้ขั้นตอนวิธีเชิงวิวัฒนาการนิวโรเอโวลูชันของทอพอโลยีเสริม ทั้งนี้ กาแล็กติกอามส์เรซเป็นหนึ่งในวิดีโอเกมแรกสุดที่รวมการสร้างเนื้อหาตามขั้นตอนที่ขับเคลื่อนโดยตัวเลือกของผู้เล่นโดยอัตโนมัติและโดยนัย
แพลตฟอร์ม

เกมนี้เดินเครื่องในระบบวินโดวส์ท่านั้นเพราะใช้เฟรมเวิร์กไมโครซอฟท์ เอกซ์เอ็นเอ สำหรับกราฟิกและเสียง ซึ่งเวอร์ชันเริ่มต้นได้รับการเผยแพร่ฟรีใน ค.ศ. 2010 ส่วนเวอร์ชันเชิงพาณิชย์พร้อมให้ใช้งานผ่านสตีมและเดซูราใน ค.ศ. 2012 ขณะนี้ผู้พัฒนากำลังทำส่วนต่อประสานกับผู้ใช้ซ้ำ เนื่องจากแพลตฟอร์มไมโครซอฟท์ เอกซ์เอ็นเอ ถูกปิดโดยบริษัทไมโครซอฟท์ ผู้พัฒนามีแนวโน้มที่จะเปลี่ยนไปใช้มอโนเกม ซึ่งเป็นการใช้งานโอเพนซอร์ซของเอกซ์เอ็นเอ
การตอบรับและรางวัล

กาแล็กติกอามส์เรซเข้ารอบสุดท้ายในการแข่งอินดีเกมชาลเลนจ์ ค.ศ. 2010 ส่วนเอกสารที่มีรายละเอียดเกี่ยวกับขั้นตอนวิธีเชิงวิวัฒนาการอาวุธของเกมได้รับรางวัลเอกสารยอดเยี่ยมจากไออีอีอี คอนเฟอเรนซ์ออนคอมพิวเทชันแนลอินเทลลิเจนต์แอนด์เกมส์ และเกมเวอร์ชันแรก ๆ ได้รับรางวัลพิเศษที่ได้รับการคัดเลือกจากทีมงานของเอไอเกมเดฟ.คอม
แหล่งข้อมูลอื่น

Galactic Arms Race website
ภาพหน้าจอของกาแล็กติกอามส์เรซ
เซโนแห่งซิเทียม

| เซโนแห่งซิเทียม |
| --- | --- |
Zeno of Citium. Bust in the Farnese collection, Naples. Photo by Paolo Monti, 1969.
เกิด: c. 334 BC ซิเทียม, ไซปรัส
เสียชีวิต: c. 262 BC (aged 71–72) เอเธนส์

ยุค: ปรัชญากรีก
แนวทาง: ปรัชญาตะวันตก
สำนัก: ลัทธิสโตอิก
ความสนใจหลัก: ตรรกศาสตร์ ฟิสิกส์ จริยศาสตร์
แนวคิดเด่น: ผูกลัทธิสโตอิก, สามสาขาของปรัชญา (ฟิสิกส์ จริยศาสตร์ ตรรกศาสตร์), Logos, เหตุผลแห่งธรรมชาติมนุษย์, phantasiai, katalepsis, พลเมืองโลก
 ได้รับอิทธิพลจาก Cynicism, Socrates, Crates of Thebes, Diodorus, Heraclitus, Hipparchia, Philo, Polemo, Stilpo 
 เป็นอิทธิพลต่อ Cleanthes, Chrysippus, Panaetius, Posidonius, Seneca, Epictetus, Marcus Aurelius, and the rest of subsequent Stoicism, Peter Kropotkin 
 
เซโนแห่งซิเทียม (/ˈziːnoʊ/; กรีกคอยนี: Ζήνων ὁ Κιτιεύς, Zēnōn ho Kitieus; c. 334 – c. 262 BC) เป็นนักปรัชญาชาวกรีกโบราณจากซิเทียม ในดินแดนไซปรัส
เซโนเป็นผู้ก่อตั้งปรัชญาในสำนักคิดสโตอิกซึ่งเขาได้สอนในกรุงเอเธนส์ในช่วงประมาณสามร้อยปีก่อนคริสตกาล โดยใช้พื้นฐานแนวคิดจาก Cynicism สำนักคิดสโตอิกให้ความสำคัญกับคุณความดีและความสงบทางใจที่ได้จากการใช้ชีวิตในทางกุศลสอดคล้องไปกับธรรมชาติ แนวคิดนี้เป็นที่นิยมและเจริญงอกงามขึ้นเป็นสำนักคิดที่ยิ่งใหญ่ในทางปรัชญาตั้งแต่สมัยเฮลเลนิสต์ไปถึงโรมโบราณ จากนั้นจึงถูกนำกลับมารื้อฟื้นใหม่ในสมัยฟื้นฟูศิลปวิทยาเป็นนีโอสโตอิก และในสมัยปัจจุบันเรียนกว่าโมเดิร์นสโตอิก
ผลงาน

ผลงานต้นฉบับของเซโนไม่หลงเหลือให้ศึกษาได้ในปัจจุบัน มีเพียงคำพูดสั้นๆ ที่มีผู้อื่นได้เขียนกล่าวอ้างถึง  งานที่สำคัญที่สุดคือ Republic ของเขาซึ่งตั้งเขียนอย่างลอกเลียนหรือหรือปฏิเสธงานชื่อเดียวกันของเพลโต  แม้ว่าจะไม่มีหนังสือต้นฉบับให้ศึกษา งานชิ้นนี้เป็นที่กล่าวถึงมากที่สุดในบรรดาผลงานของเซโน  งานชิ้นนี้กล่าวถึงวิสัยทัศน์ของเซโนในสังคมอุดมคติของสำนักคิดสโตอิก
รายชื่อผลงานเขียนของเซโนที่เป็นที่รู้จักกันมีดังต่อไปนี้:
งานเขียนด้านจริยศาสตร์:
Πολιτεία – Republic
Περὶ τοῦ κατὰ φύσιν βίου – On Life according to Nature
Περὶ ὁρμῆς ἢ Περὶ ἀνθρώπου φύσεως – On Impulse, or on the Nature of Humans
Περὶ παθῶν – On Passions
Περὶ τοῦ καθήκοντος – On Duty
Περὶ νόμου – On Law
Περὶ τῆς Ἑλληνικῆς παιδείας – On Greek Education
งานเขียนด้านฟิสิกส์:
Περὶ ὄψεως – On Sight
Περὶ τοῦ ὅλου – On the Universe
Περὶ σημείων – On Signs
Πυθαγορικά – Pythagorean Doctrines
งานเขียนด้านตรรกศาสตร์:
Καθολικά – General Things
Περὶ λέξεων
Προβλημάτων Ὁμηρικῶν εʹ – Homeric Problems
Περὶ ποιητικῆς ἀκροάσεως – On Poetical Readings
งานด้านอื่น:
Τέχνη
Λύσεις – Solutions
Ἔλεγχοι βʹ
Ἄπομνημονεύματα Κράτητος ἠθικά
Περὶ οὐσίας – On Being
Περὶ φύσεως – On Nature
Περὶ λόγου – On the Logos
Εἰς Ἡσιόδου θεογονίαν
Διατριβαί – Discourses
Χρεῖαι
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  3  4  5  6  7  8  9  10  11  12  13  เวิลด์แคต 2  3  4 
ประจำชาติ:  นอร์เวย์  สเปน  ฝรั่งเศส  BnF data  อาร์เจนตินา  เยอรมนี  อิตาลี  อิสราเอล  สหรัฐ  ญี่ปุ่น  ออสเตรเลีย  กรีซ  เนเธอร์แลนด์ 2  นครรัฐวาติกัน 
วิชาการ:  CiNii 
ประชาชน:  Deutsche Biographie 
อื่น ๆ:  IdRef
สาธารณรัฐการากัลปักสถาน

| สาธารณรัฐการากัลปักสถาน Qaraqalpaqstan Respublikası Қарақалпақстан Республикасы (การากัลปัก)Qoraqalpogʻiston Respublikasi Қорақалпоғистон Республикаси (อุซเบก) |
| --- | --- |
   ธงชาติ    ตราแผ่นดิน  
เพลงชาติ: เพลงชาติสาธารณรัฐการากัลปักสถาน" 
ตำแหน่งของการากัลปักสถาน (สีแดง) กับพื้นที่ส่วนที่เหลือของอุซเบกิสถานและประเทศเพื่อนบ้าน
เมืองหลวง: เนอกึส
ภาษาราชการ: ภาษาการากัลปัก ภาษาอุซเบก
กลุ่มชาติพันธุ์ : การากัลปัก, อุซเบก, คาซัค
สาธารณรัฐปกครองตนเองของ:  อุซเบกิสถาน
ผู้นำ

• ประธานสภาสูงสุด : Amanbai Orynbaev
• ประธานสภารัฐมนตรี : Farkhat Ermanov
 
สภานิติบัญญัติ: สภาสูงสุดการากัลปักสถาน
ก่อตั้ง

• การยุบสาธารณรัฐปกครองตนเองสังคมนิยมโซเวียตการากัลปัก : 9 มกราคม 1992
• การประกาศใช้ธรรมนูญใหม่ : 9 เมษายน 1993
 
พื้นที่
• รวม: 166,600 ตารางกิโลเมตร (64,300 ตารางไมล์)
ประชากร
• 2017 ประมาณ: 1,817,500
• ความหนาแน่น: 11.26 ต่อตารางกิโลเมตร (29.2 ต่อตารางไมล์)
เขตเวลา: UTC+5 (เวลามาตรฐานอุซเบกิสถาน)
การากัลปักสถาน (การากัลปัก: Qaraqalpaqstan/Қарақалпақстан; อุซเบก: Qoraqalpogʻiston/Қорақалпоғистон) เป็นสาธารณรัฐปกครองตนเองภายในประเทศอุซเบกิสถาน ครอบคลุมพื้นที่ทางตะวันตกเฉียงเหนือของอุซเบกิสถาน เมืองหลวงคือเนอกึส การากัลปักสถานมีพื้นที่ 160,000 ตารางกิโลเมตร (62,000 ตารางไมล์) เขตการปกครองนี้อยู่ในพื้นที่เดิมของภูมิภาคฆอแรซม์ซึ่งในวรรณคดีคลาสสิกของเปอร์เซียเรียกว่า กอต (کات)
แคว้นกร็องแต็สต์

| แคว้นกร็องแต็สต์ Région Grand Est (ฝรั่งเศส) |
| --- | --- |
แคว้น
ปราสาทโอ-เกอนีกส์บูร์ที่อยู่ทางตอนเหนือของเมืองกอลมาร์
   แบรนด์มาร์ก

ประเทศ:  ฝรั่งเศส
เมืองหลัก: สทราซบูร์
จังหวัด:  10 บา-แร็ง มอแซล มาร์น เมอร์เตมอแซล เมิซ โวฌ อาร์แดน โอ-แร็ง โอต-มาร์น โอบ 
การปกครอง
 • องค์กร: สภาแคว้นกร็องแต็สต์
 • ประธานสภาแคว้น: ฌ็อง ร็อตแนร์ (แอลแอร์)
พื้นที่
 • ทั้งหมด: 57,433 ตร.กม. (22,175 ตร.ไมล์)
อันดับพื้นที่: 5th
ประชากร (มกราคม ค.ศ. 2018)
 • ทั้งหมด: 5,550,389 คน
 • ความหนาแน่น: 97 คน/ตร.กม. (250 คน/ตร.ไมล์)
เขตเวลา: UTC+01:00 (เวลายุโรปกลาง)
 • ฤดูร้อน  (เวลาออมแสง): UTC+02:00 (เวลาออมแสงยุโรปกลาง)
รหัส ISO 3166: FR-GES
จีดีพี (2013): อันดับที่
รวม: 150,300 ล้านยูโร (207,000 ล้านดอลลาร์สหรัฐ)
ต่อหัว: 27,085 ยูโร (37,312 ดอลลาร์สหรัฐ)
รหัสที่ใช้ในการสถิติ: FRF
ภาษาราชการ: ฝรั่งเศส
ภาษาที่ได้รับการรับรอง: เยอรมันถิ่นอัลเลอมันและลักเซมเบิร์ก
เว็บไซต์: www.grandest.fr
กร็องแต็สต์ (ฝรั่งเศส: Grand Est, ออกเสียง: [ɡʁɑ̃.t‿ɛst] ( ฟังเสียง); Alsatian: Grossa Oschta; ฟรังโกเนียถิ่นมอแซล/ลักเซมเบิร์ก: Grouss Osten;
ฟรังโกเนียถิ่นไรน์: Groß Oschte; เยอรมัน: Großer Osten, ออกเสียง: [ˈɡʁoːsɐ ˈʔɔstn̩]) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงเหนือของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นช็องปาญาร์แดน, แคว้นลอแรน และแคว้นอาลซัสเข้าด้วยกัน
แหล่งข้อมูลอื่น

เว็บไซต์ทางการ (ในภาษาฝรั่งเศส)
Merger of the regions – France 3
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef 
48°45′16″N 5°51′06″E﻿ / ﻿48.7544°N 5.8517°E﻿ / 48.7544; 5.8517